CELEX: 32019R0674
Language: hr
Date: 2019-04-29 00:00:00
Title: Uredba Komisije (EU) 2019/674 оd 29. travnja 2019. o izmjeni Priloga III. Uredbi (EZ) br. 110/2008 Europskog parlamenta i Vijeća o definiranju, opisivanju, prezentiranju, označivanju i zaštiti oznaka zemljopisnog podrijetla jakih alkoholnih pića

30.4.2019   
               
               
                  HR
               
               
                  Službeni list Europske unije
               
               
                  L 114/7
               
            
         UREDBA KOMISIJE (EU) 2019/674
         оd 29. travnja 2019.
         o izmjeni Priloga III. Uredbi (EZ) br. 110/2008 Europskog parlamenta i Vijeća o definiranju, opisivanju, prezentiranju, označivanju i zaštiti oznaka zemljopisnog podrijetla jakih alkoholnih pića
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 110/2008 Europskog parlamenta i Vijeća od 15. siječnja 2008. o definiranju, opisivanju, prezentiranju, označivanju i zaštiti oznaka zemljopisnog podrijetla jakih alkoholnih pića i stavljanju izvan snage Uredbe Vijeća (EEZ) br. 1576/89 (1), a posebno njezin članak 20. stavak 3.,
         budući da:
         
                     (1)
                  
                  
                     U skladu s člankom 20. stavkom 1. Uredbe (EZ) br. 110/2008 države članice dostavile su tehničku dokumentaciju za 243 od 330 postojećih oznaka zemljopisnog podrijetla za jaka alkoholna pića.
                  
               
                     (2)
                  
                  
                     U skladu s člankom 9. stavkom 1. Provedbene uredbe Komisije (EU) br. 716/2013 (2) Komisija je ocijenila tehničku dokumentaciju na temelju zahtjeva iz članka 15. stavka 1. Uredbe (EZ) br. 110/2008 te je odredila rok unutar kojeg predmetna država članica mora izmijeniti ili povući tu tehničku dokumentaciju.
                  
               
                     (3)
                  
                  
                     Njemačka i Italija povukle su tehničku dokumentaciju za proizvode „Königsberger Bärenfang”, „Grappa di Marsala”, „Kirsch Veneto”/„Kirschwasser Veneto” i „Sliwovitz del Veneto”.
                  
               
                     (4)
                  
                  
                     U skladu s člankom 9. stavkom 2. Provedbene uredbe (EU) br. 716/2013, ako država članica u roku koji je odredila Komisija ne ukloni nedostatke iz tehničke dokumentacije postojeće oznake zemljopisnog podrijetla podnesene u skladu s člankom 20. stavkom 1. Uredbe (EZ) br. 110/2008, smatra se da tehnička dokumentacija nije dostavljena.
                  
               
                     (5)
                  
                  
                     Nedostaci uočeni u tehničkoj dokumentaciji za proizvode „Karlovarská Hořká”, „Polish Cherry”, „Orehovec”, „Janeževec” i „Slovenska travarica” nisu uklonjeni.
                  
               
                     (6)
                  
                  
                     Stoga bi iz Priloga III. Uredbi (EZ) br. 110/2008 trebalo ukloniti postojeće oznake zemljopisnog podrijetla „Karlovarská Hořká”, „Königsberger Bärenfang”, „Grappa di Marsala”, „Kirsch Veneto”/„Kirschwasser Veneto”, „Sliwovitz del Veneto”, „Polish Cherry”, „Orehovec”, „Janeževec” i „Slovenska travarica”.
                  
               
                     (7)
                  
                  
                     Prilog III. Uredbi (EZ) br. 110/2008 trebalo bi stoga na odgovarajući način izmijeniti.
                  
               
                     (8)
                  
                  
                     Mjere predviđene ovom Uredbom u skladu su s mišljenjem Odbora za jaka alkoholna pića,
                  
               DONIJELA JE OVU UREDBU:
         
            Članak 1.
            Prilog III. Uredbi (EZ) br. 110/2008 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. travnja 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 39, 13.2.2008., str. 16.
         
         
            (2)  Provedbena uredba Komisije (EU) br. 716/2013 оd 25. srpnja 2013. o utvrđivanju pravila za primjenu Uredbe (EZ) br. 110/2008 Europskog parlamenta i Vijeća o definiciji, opisivanju, prezentiranju, označivanju i zaštiti zemljopisnih oznaka jakih alkoholnih pića (SL L 201, 26.7.2013., str. 21.).
      
      
         
            PRILOG
            Prilog III. Uredbi (EZ) br. 110/2008 mijenja se kako slijedi:
            
                        1.
                     
                     
                        u kategoriji proizvoda 6. Rakija od grožđane komine ili komovica, redak
                        
                                     
                                 
                                 
                                    „Grappa di Marsala
                                    
                                 
                                 
                                    Italija”
                                 
                              briše se;
                     
                  
                        2.
                     
                     
                        u kategoriji proizvoda 9. Rakija od voća, redci
                        
                                     
                                 
                                 
                                    „Sliwovitz del Veneto
                                    
                                    
                                       Kirsch Veneto/Kirschwasser Veneto
                                    
                                 
                                 
                                    Italija
                                    Italija”
                                 
                              brišu se;
                     
                  
                        3.
                     
                     
                        u kategoriji proizvoda 25. Jaka alkoholna pića aromatizirana anisom, redak
                        
                                     
                                 
                                 
                                    „Janeževec
                                    
                                 
                                 
                                    Slovenija”
                                 
                              briše se;
                     
                  
                        4.
                     
                     
                        u kategoriji proizvoda 30. Gorka jaka alkoholna pića/bitter, redak
                        
                                     
                                 
                                 
                                    „Slovenska travarica
                                    
                                 
                                 
                                    Slovenija”
                                 
                              briše se;
                     
                  
                        5.
                     
                     
                        u kategoriji proizvoda 32. Liker, redci
                        
                                     
                                 
                                 
                                    „Polish Cherry
                                    
                                    
                                       Karlovarská Hořká
                                    
                                 
                                 
                                    Poljska
                                    Češka”
                                 
                              brišu se;
                     
                  
                        6.
                     
                     
                        u kategoriji proizvoda 40. Nocino, redak
                        
                                     
                                 
                                 
                                    „Orehovec
                                    
                                 
                                 
                                    Slovenija”
                                 
                              briše se;
                     
                  
                        7.
                     
                     
                        u kategoriji proizvoda Ostala jaka alkoholna pića, redak
                        
                                     
                                 
                                 
                                    „Königsberger Bärenfang
                                    
                                 
                                 
                                    Njemačka”
                                 
                              briše se.